За да е наистина качествена лазерната епилация, всички процедури трябва да се направят в подходящия момент – както първата, така и последващите.
Косъмът има три фази на растеж:
Анаген – когато коренът е дълбоко в кожата, а клетките в него се делят на всеки 24 часа. Косъмът расте усилено и това може да продължи между 3 и 6 години за косата и 30-45 дни – за краката, ръцете, веждите, миглите.
Катаген – когато космите почти спират да растат, а корените се приближават към повърхността на кожата. Фазата продължава 2-4 седмици и около 1-3% от космите са в това състояние.
Телоген – когато космите са вече много високо в дермата и са на път да паднат, за да направят място на новите. Около 10% от космите по тялото ни са в тази фаза, която продължава около 4 месеца.
Най-подходящото време за лазерна епилация е фазата на активен растеж анаген, когато косъмът е най-дебел и най-добре пигментиран.
Времето на изчакване между отделните процедури лазерна епилация също има значение. Целта е възможно най-голямо количество косми да бъдат в анагенна фаза. Поради тази причина последващите процедури на лицето се правят по-скоро, отколкото тези на краката и останалите части на тялото.
За да сте сигурни, че всичко е наред с вашата лазерна епилация, можете да се доверите на специалистите в Естетичен център „Аура”.